George Peele

George Peele (noin 1558 – ennen 1598) oli englantilainen näytelmäkirjailija, William Shakespearen edeltäjä. Hän palveli yliopistorunoilijana ja  oli myös näyttelijä. Hän sai avioituessaan varallisuutta, mutta joutui myöhemmin elantonsa vuoksi tarttumaan juonitteluun, ja samalla hänestä tuli hyvin kekseliäs. Näytelmissään hän ilmentää nokkelaa, rehevää ja aistillista mielikuvitusta. Huvinäytelmä The arraygnement of Paris (1584) sisältää runsaasti kuningatar Elisabet I:n imartelua. Merkittäviä ovat myös The famous chronicle of king Edward I (painettu 1593), The battell of Alcazar (1594), The love of King David and fair Bethsabe (painettu 1599) ja The old wives’ tale (1595).Peele, George, Nordisk familjebok, Uggleupplagan. 21. palsta 329. Nordisk familjeboks förlags 1914 Peele, George, Tietosanakirja osa 7, palsta 335, Tietosanakirja Osakeyhtiö 1915

Peelen runon "Laulu" on suomentanut Pertti Nieminen, joka on julkaissut sen runokokoelmassaan Kuu kultainen terälehti (Otava, 2008, )George Peele, Lahden kaupunginkirjaston runotietokanta. Viitattu 29.8.2020

Peelen näytelmän The Old Wives' Talen pohjalta on Peter Aston säveltänyt lastenoopperan Sacrapant the Sorcerer (1969).The Telegraph: Obituaries: Peter Aston, The Telegraph, viitattu 29.8.2020 

 Lähteet 

Luokka:Englantilaiset näytelmäkirjailijat
Luokka:1500-luvulla syntyneet
Luokka:1500-luvulla kuolleet